ด่วน! ช่างเครื่อง สวท.พิษณุโลก ก่อเหตุไล่ยิง เสียชีวิต 3 ศพ เจ็บ 1 ตำรวจคุมตัวสอบปากคำ
ด่วน! ช่างเครื่อง สวท.พิษณุโลก ก่อเหตุไล่ยิง เสียชีวิต 3 ศพ เจ็บ 1 ตำรวจคุมตัวสอบปากคำ
ด่วน! ช่างเครื่อง สวท.พิษณุโลก ก่อเหตุไล่ยิง เสียชีวิต 3 ศพ เจ็บ 1 ตำรวจคุมตัวสอบปากคำ
27 พ.ค. 2563

ผู้สื่อข่าวรายงานว่า วันนี้ (27 พ.ค.63)​ เมื่อเวลาประมาณ 10.00 น. เกิดเหตุกราดยิงภายในสถานีวิทยุกระจายเสียงแห่งประเทศไทยจังหวัดพิษณุโลกหรือสวท.พิษณุโลก หมู่ 5 ตำบลบ้านคลอง อำเภอเมืองพิษณุโลก
โดยผู้ก่อเหตุชื่อนายวิม สอนสุด นายช่างเครื่อง ใช้อาวุธปืนไล่ยิงผู้อยู่ภายในสถานี เป็นเหตุให้มีผู้เสียชีวิต 3 ราย บาดเจ็บ 1 ราย
สำหรับผู้เสียชีวิตประกอบด้วย นายสานิตย์ บุตรมางกูล ผอ.สวท.พิษณุโลก เสียชีวิตด้านข้างสถานี, นายภูมิศรัณญ์ พันธ์ภูมิ นายช่างไฟฟ้า เสียชีวิตในห้องส่ง และนายจิราวุฒิ สุเมธเทพาพันธ์ ช่างไฟฟ้า เสียชีวิตในห้องโถง
ส่วนผู้บาดเจ็บ 1 ราย ทราบชื่อ นายปรุง จันทรแดง
เบื้องต้นเจ้าหน้าที่ตำรวจสามารถควบคุมตัวผู้ก่อเหตุคือไว้ได้พร้อมอาวุธปืนสองกระบอก สาเหตุอยู่ระหว่างสอบสวนและกำลังตรวจที่เกิดเหตุ